**Korruptionvastaisen yhteistyöverkoston työjaoston kokous 1/2017**

**Aika** keskiviikko 18.1.2017 klo 9-11:00

**Paikka** Oikeusministeriö, Eteläesplanadi 10

**Läsnäolijat** Aarne Kinnunen (OM) puheenjohtaja

Catharina Groop (OM)

Juuso Oilinki (OM)

Petri Lehtonen (OM) sihteeri

Mika Antosalo (KRP)

Teppo Paajanen (Verohallinto)

Antti Norkela (KKV)

Tommi Niinimäki (TI)

ASIALISTA

1. Kokouksen avaus ja asialista

Hyväksyttiin edellisen kokouksen pöytäkirja, joka oli toimitettu osallistujille aikaisemmin.

1. Keskustelu yhteistyöverkoston vuoden 2017 kokousten teemoista ja tavoitteista

Keskusteltiin korruptionvastaisen yhteistyöverkoston vuoden 2017 suuntaviivoista, joista vuoden 2016 viimeisessä kokouksessa päätettiin, että työjaosto tekee pohjaesityksen. Yhteistyöverkoston viime kokouksessa asiasta keskusteltiin seuraavasti:

Keskusteltiin korruptionvastaisen yhteistyöverkoston vuoden 2017 suuntaviivoista. Puheenjohtaja kertoi, että työvaliokunta on keskustellut mitä voisi olla 2017 suuntaviivat: Teemoja voisivat olla mm. yleisen korruptiotietoisuuden lisääminen julkisella ja yksityisellä sektorilla sekä tietoisuuden lisääminen erityisesti koskien ilmoituskanavia ja ilmoittajien suojelua.

Keskusteltiin erilaisista toimintalinjaehdotuksista: verkoston rooli voi olla yleisten tilaisuuksien järjestäminen tai materiaalin tuottaminen. Materiaalia voisi olla nettisivuille tuotettu koulutusmateriaali, jonka kohderyhmä voi olla asiantuntijat, kansalaiset tai oppilaitokset. Ehdotettiin myös työkirjaa korruptiosta, jossa korruptiota pyrittäisiin käsittelemään lyhyiden esimerkkitapausten avulla tai muutoin konkretisoimaan. Myös eettisten ohjeiden mallin laatimista ehdotettiin. Valtakunnansyyttäjänviraston edustaja toi esille mallina syyttäjälaitoksen eettiset linjaukset sekä siihen liittyvän työkirjan. Materiaalia pidettiin hyvänä. Esillä oli myös erilaisten tilaisuuksien ja seminaarien järjestäminen.

Valtiovarainministeriön edustaja Äijälä toi esille valtion virkamieseettinen neuvottelukunnan. Todettiin, että yhteistyötä neuvottelukunnan kanssa tulisi edistää.

Puheenjohtaja nosti esille vaihtoehdoksi sen, että tuotettaisiin yleisen materiaalin sijaa tietylle pilottitoimialalle suunnattua materiaalia esimerkiksi julkisia hankintoja tekeville. Tätäkin pidettiin mahdollisena.

Oikeusministeriön edustaja Oilinki totesi, että materiaali ei yksin lisää tietoisuutta vaan materiaalia tulee käyttää eli se tulee jalkauttaa.

Työ- ja elinkeinoministeriön edustaja kertoi, että julkisten hankintojen lainsäädäntö uudistuu ja sitä aiheesta tullaan järjestämään koulutuksia. Koulutuksissa voidaan myös pyrkiä huomioimaan korruptiontorjunta. Ministeriössä tehdään myös julkisista hankinnoista tiedotteen, jota voidaan hyödyntää myös korruptionvastaisessa päivässä.

Transparency International Suomi ry:n edustaja kertoi, että he ovat anoneet rahoitusta tehdäkseen tutkimuksen liittyen kuntasektoriin ja julkisiin hankintoihin ohjekirjaa. Tämänkin työn voisi tehdä yhteistyössä verkoston ja sen jäsenorganisaatioiden kanssa.

Päätettiin, että ensivuoden ensimmäiseen kokoukseen työjaosto tekee ehdotuksen keskustelun pohjalta.

Valmisteltiin työjaoston ehdotusta toimintasuunnitelmaksi/yhteistyöverkoston vuoden 2017 teemoista ja tavoitteista. Keskusteltiin seuraavista ajatuksista:

* + 1. Aletaan valmistaa sähköiseen muotoon materiaalia korruptiosta, jota voi käyttää työkirjana, lähdemateriaalina koulutuksia tehtäessä kouluille, oppilaitoksille ja yrityksille sekä pohjatiedon hankintakanavana kansalaisille.
    2. Osana materiaalia valmistellaan syyttäjälaitoksen eettiset linjaukset tyyppistä konkreettista asiakirjaa tai muuta jaettavaa lehtistä.
    3. Valtion virkamieseettinen neuvottelukunnan edustajat pyydetään tulemaan johonkin kokoukseen mukaan kertomaan omasta toiminnastaan ja samalla voitaisiin keskustella yhteistyöstä.
    4. Transparency International Suomi ry voisi myös esitellä omaa toimintaansa jossain vuoden 2017 kokouksessa.
    5. Pohdittiin Internet sivuja: aloitetaanko korruptioinformaation kasaaminen enemmälti oikeusministeriön sivuille tai alammeko työstämään viranomaisten yhteistä sivustoa esim. korruptio.net osoitteeseen, joka on jo varattu tarkoitukseen.
    6. On käyty keskusteluja vm:n kanssa mitä voitaisiin valtion ja kuntien virkamiehille tuottaa. On myös keskustetu, että Valtion virkamieseettinen neuvottelukunnan kanssa voitaisiin tehdä yhteistyötä.
    7. Keskusteltiin, että olisi hyvä tuottaa sen verran materiaalia, että perustiedot virkamiesten kouluttamisen kannalta löytyisivät Internetistä. Yliopistojen ja ammattikorkeakoulujen kanssa voitaisiin myös käydä keskusteluja, jotta he myös osaltaan kouluttaisivat aiheesta enemmän. Jos materiaali saadaan tehtyä, voitaisiin käydä Laurean tai muiden oppilaitosten kanssa keskustelua siitä, voisiko joku oppilaitos tehdä sähköisen koulutusmateriaalin tai sähköisen kurssin aiheesta.
    8. Pohdittiin myös, voisiko Moodle olla yhteinen alusta, joka toimisi monilla viranomaisilla. Jos voitaisiin käyttää Moodlea, materiaali voisi olla monenlaista: Power Pointteja, haastatteluja, videoita, artikkeleita jne.
    9. Keskusteltiin myös nyt jo järjestettävistä koulutuksista: ulkoministeriön U4 koulutus – Bergenissä Norjassa järjestettävä koulutus, jota um ilmeisesti osin rahoittaa, mutta se on tarkoitettu lähinnä kehitysyhteistyökumppaneille. Nämä koulutukset ovat kalliita. TI on järjestämässä tiettyjä koulutuksia, mutta niitä ei ole vielä lopullisesti sovittu. TI Norja ja Punainen risti ovat tehneet hyviä koulutuksia, joita voisi käyttää malleina, jos sähköistä koulutusta tehdään ja siihen voidaan käyttää jonkun verran rahaa. Voitaisiin myös selvittää, voisiko EU:lta saada tukea korruptiosivustoon/koulutuksiin. Poliisiammattikorkeakoulussa on etiikan opettaminen otettu ohjelmaan. Mika selvittää asiaa.

Päätettiin ehdottaa yhteistyöverkostolle hyväksyttäväksi vuoden 2017 teemoiksi ja tavoitteiksi seuraavat asiat:

1. Tietoisuuden lisääminen - keskittyen virkamiesten tietoisuuden lisäämiseen ensivaiheessa valmistelemalla informaatio- ja koulutuspaketti.
2. Valmistellaan korruptionvastaiset verkkosivut Internetiin. Sivuille voidaan sijoittaa myös virkamiehille tarkoitettu informaatio- ja koulutuspaketti.
3. Esitettään verkostolle harkittavaksi, onko kiinnostusta osallistua, jos perustetaan pieni työryhmän, joka tekisi pohjaehdotuksen verkostolle koulutusmateriaalista, jota aletaan tuottaa.
4. Kirsin kautta kysytään Valtion virkamieseettinen neuvottelukunnan osallistumisesta (Catharina on yhteydessä kuntaliittoon ja valtiovarainministeriöön ja pyytää, jos mahdollista, osallistumaan seuraavaan kokoukseen).
5. Yhteistyöverkoston seuraavan kokouksen suunnittelu (kokouspaikkana EK)

Sovittiin, että kokouksessa käsitellään seuraavia asioita:

1. Korruptiostrategia
   1. Oikeusministeriön edustajata Groop ja Oilinki kertoivat lyhyesti nykytilanteesta.
      1. Lausuntoyhteenveto ja tiivistelmä siitä ovat melkein valmiita. Kokous ministeriön johdon ja erityisavustajan kanssa on tulossa, joten etenemisestä ei ole vielä tietoa.
      2. Lausuntoja tuli 54 kappaletta. Oli työlästä käydä niitä läpi. Monen mielestä, että strategia on jo sellaisenaan hyvä ja kattava. Korostettiin kuitenkin resurssien tarvetta.
      3. Korruption määritelmää ei juuri kommentoitu. Visioon oltiin tyytyväisiä. Tärkeimpänä toimenpiteenä nähtiin tietoisuuden lisäämisen.
      4. Pohdittiin, tulisiko jotain asioita lisätä strategiaan lausuntojen perusteella.
      5. Nostetaan mahdollisia uusita asioita esille.
      6. Käytiin läpi myös käsittelytilanne oikeusministeriössä.
   2. Sovittiin, että seuraavassa koko verkoston kokouksessa käsitellään myös korruptiostrategiaa tarkoituksenmukaisessa laajuudessa.
2. Yhteistyöverkoston vuoden 2017 tavoitteet ja kokousten teemat
   1. Yllä käsitellyllä tavalla tehdään ehdotus verkostolle tavoitteista ja toimenpiteistä.
3. Harmaan talouden torjuntaohjelman
   1. Oikeusministeriön edustaja Lehtonen kertoi lyhyesti, ohjelman korruptiohankkeesta:
      1. Harmaan talouden ja talousrikollisuuden torjunnan toimenpideohjelma vuosille 2016–2020 sisältää yhden hankkeen, joka koskee korruptiontorjuntaa.
      2. Hanke sisältää 4 eri tavoitetta. Tarkoitus on perustaa projekti vastaamaan kahden ensimmäisen osalta asian saattamisesta valmiiksi. Kolmas kohta käsittelee korruption ehkäisemistä hankintojen valvontaa tehostamalla, hankintayksiköiden tietojensaantia ja laajentamalla sekä lisäämällä hankintayksiköiden mahdollisuuksia puuttua havaitsemiinsa korruptiotilanteisiin. Korruptiota ehkäistään sekä lainsäädännöllisin uudistuksin että neuvonnalla ja etenkin käytännönläheisen informaation tarjoamisella hankintayksiköille. Oikeusministeriö toivoisi Työ- ja elinkeinoministeriön ottavan tämän asian vastattavakseen. Hankkeen neljäs tavoite koskee ilmoittajien suojelua. Ilmoittajien suojelun osalta oikeusministeriö asetti 9.2.2015 korruptioepäilyistä ilmoittavien henkilöiden suojelua selvittävän työryhmän, joka valmisteli mietinnön aiheesta. Korruptioepäilyistä ilmoittavien henkilöiden suojelu –mietintö (25/2016) on julkaistu 17.6.2016. Mietintöön pyydettiin lausuntoja ja lausuntotiivistelmä julkaistiin 16.12.2016. Oikeusministeriössä on pohdittavana asian jatkovalmistelu, joten hankkeen neljäs kohta käsitellään ilmoittajien suojelun jatkovalmistelun aikana.
   2. Päätettiin, että vastaavalla tavalla asia esitellään korruptioverkoston kokouksessa.
4. Korruptionvastaisen yhteistyöverkoston osallistuminen Harmaan talouden ja talousrikollisuuden tilannekuvan laatimiseen
   1. Oikeusministeriön edustaja Lehtonen muistutti lyhyesti, minkälaista informaatiota verkostolle on aikaisemmin toimitettu. Korruptionvastainen yhteistyöverkosto on ilmoittanut tilannetukityöryhmälle, että se voi osallistua tilannekuvan tuottamiseen kahdella tavalla:
      * osallistumalla määrittelemään sen, minkä tietojen pohjalta korruptiotilannekuva voidaan muodostaa sekä
      * osallistumalla korruptiotilannekuvan valmisteluun lausumalla tilannekuvaluonnoksesta.
   2. Tilannekuvatyöryhmä on toivonut, että verkoston rooli voisi olla isompi. Verkoston toivotaan tekevän ehdotuksen siitä, minkä tietojen pohjalta korruptiotilannekuva voidaan muodostaa sekä tekevän ehdotuksen tilannekuvatyöryhmälle (kun toiminto on aloittanut työnsä) siitä, miten tietoja tulkitaan eli tekevän korruptiotilannekuvaluonnoksen.
   3. Päätettiin ehdottaa verkostolle, että näin voitaisiin sitoutua toimimaan.
5. KV asiat
6. OECD-maatarkastus
   * Oikeusministeriön edustaja Oilinki tulee lyhyesti kertomaan maatarkastuksen tilanteesta lyhyesti info-asiana.
7. Greco ja Yk
   * Oikeusministeriön edustaja Groop tulee lyhyesti kertomaan tilanteet näiden organisaatioiden osalta.
8. Korruption vastainen päivä
   1. Oikeusministeriön edustaja Lehtonen tulee lyhyesti kertomaan päivän sisällöstä ja saadusta palautteesta sen mukaan, kun aikaa jää.
9. Muut asiat
10. Muut asiat

Muita asioita ei ollut.

1. Seuraavan kokouksen ajankohta ja kokouksen päättäminen

Sovittiin, että pidetään seuraava kokous 25.1.2017 kello 9-11 oikeusministeriössä aikaisemmin suunnitellulla tavalla.

JAKELU

Korruptionvastaisen yhteistyöverkoston työjaosto